Reidar Kjelsen

Reidar Kjelsen (født 10. juni 1970 i Molde) er en norsk illustratør og barnebokforfatter.

Kjelsen har utdannelse fra Statens håndverks- og kunstindustriskole der han studerte fra 1990 til 1994. Han har illustrert rundt 50 barnebøker, skrevet flere av dem selv, og tegnet til diverse tidsskrifter. Mest kjent er nok bøkene om Otto Monster av Jon Ewo og Jon Demon-bøkene av Kjelsen selv.  Illustrasjonene kjennetegnes av forseggjorte detaljer og voldsomme overdrivelser, oftest malt med akrylmaling, men Kjelsen bruker også tusj og blyantteknikker. Motivene viser gjerne burleske figurer og ville situasjoner.

Når Kjelsen skriver selv, liker han å bryte tabuer innenfor barneboksjangeren ved hjelp av humor, ironi og ordspill. Historiene hans ender ikke nødvendigvis lykkelig.

De siste årene har Kjelsen hatt over 4000 leselystforestillinger på norske skoler og bibliotek, ofte i regi av Den kulturelle skolesekken. Han har to forskjellige opplegg: «Damer og Demoner» for 3. til 9. klasse. «Æsj!» for 1. til 4. klasse, pluss barnehager.

Reidar Kjelsen har bodd på Sunndalsøra, i Høyanger, Vik, Sogndal, Vollen i Asker og i Oslo.

 Bibliografi 
 Tekst og illustrasjoner 
 1998: Flink Bisk, Pus! – Gyldendal forlag
 1999: Gammel dame er vond å vende – Gyldendal
 1999: Trøffelhelt – Damm forlag
 2001: Ribbidim – Gyldendal
 2002: Korallreven – Gyldendal
 2003: En Travel Herre – Gyldendal
 2005: Jon Demon – Damm
 2006: Jon Demon – Toer'n – Damm
 2008: Prinsessen som skulle til seters for å gjøre seg fet – Cappelen Damm
 2009: Ånden er løs! – Cappelen Damm
 2010: Æsj! – Cappelen Damm
 2010: Ku uten hode – Cappelen Damm
 2012: Tissemus – Cappelen Damm
 2013: Bertil bestemmer selv! – Cappelen Damm
 2017: Rumpetroll – Cappelen Damm

 Bokillustrasjoner 
 1995: Diverse forfattere: Hugin og Munin  –  Gyldendal forlag
 1996: Jostein Gaarder: Hallo? – Er det noen her?  – Gyldendal
 1996: Jon Ewo: Ingen er redd for Otto Monster  – Damm forlag
 1997: Jon Ewo: Du Store Gauda! – Damm
 1997: Jón Sveinbjørn Jónsson (redaktør): Labyrinter – Gyldendal
 1998: Jon Ewo: Otto Monster i familietrøbbel – Damm 
 1998: Jon Ewo: Otto Monster hopper i vulkanen – Damm
 1999: Jon Ewo: Mysteriet med osteklokken fra Malta – Damm
 1999: Jon Ewo: Otto Monster vil også bli syk – Damm
 2000: Jon Ewo: Otto Monster vil ha søt hevn – Damm
 2000: Jon Ewo: Mysteriet med bukken fra Baskervill – Damm
 2001: Arne Svingen: Dødsmyra – Gyldendal
 2001: Jon Ewo: Otto Monster i mageknipe – Damm
 2001: Jon Ewo: Otto Monster vil ha alt for seg selv – Damm
 2002: Jon Ewo: Mysteriet med teatervampyren  – Damm
 2002: Jon Ewo: En stor farlig hund og to geniale oppfinnere – Aschehoug
 2002: Jon Ewo: Guggens saftige hemmelighet – Damm
 2003: Jon Ewo: Kometer og skjærlighet – Aschehoug
 2004: Jon Ewo: Otto Monsters grusomme natt – Damm
 2004: Diverse: Din første leseløve – Damm
 2004: Mads Larsen: Pornopung håndboka – Gyldendal
 2006: Jon Ewo: Otto Monster blir superslem – Damm
 2006: Jon Ewo: Otto Monster slipper alt løs – Damm
 2007: Jon Ewo: Otto Monster og drittungen – Damm
 2009: Jon Ewo: Otto Monster forlater planeten – Cappelen Damm
 2009: Jon Ewo: Guggen og mysteriet med ulykkesravnen – Cappelen Damm
 2011: Jon Ewo: Otto Monsters skumle skolestart  – Cappelen Damm
 2011: Jon Ewo: Guggen og mysteriet med den avskyelige varuglen – Cappelen Damm
 2012: Jon Ewo: Otto Monsters møkkaferie – Cappelen Damm
 2013: Jon Ewo: Ranglebein og Skrømt (Dauingsagaen I) – Cappelen Damm
 2013: Cecilie Winger: Skumle skurker og mystiske mordere – Kagge
 2013: Jon Ewo: Kampen begynner (Dauingsagaen II) – Cappelen Damm
 2014: Jon Ewo: Otto Monsters Strandkaos – Cappelen Damm
 2016: Jon Ewo: Otto Monster i Bølletulliball – Cappelen Damm

 Referanser 

 Kilder 
Presentasjon av Reidar Kjelsen i Forfatterkatalogen på Forfattersentrums nettsider

 Eksterne lenker 

 Reidar Kjelsen: Svinepelsen (offisiell hjemmeside)
 Cappelen Damm: Kjelsen forteller om seg selv
 Cappelen Damm om Bertil bestemmer selv
 Flink bisk, pus! (digital bokkopi fra Nasjonalbiblioteket)
 Norsk barnebokinstitutt: Månedens illustratør juli 2013
 VVP Nrk-portrett av Reidar Kjelsen som 19-åring

Kategori:Norske illustratører
Kategori:Norske barnebokforfattere